CELEX: 62012CN0153
Language: fi
Date: 2012-03-30 00:00:00
Title: Asia C-153/12: Ennakkoratkaisupyyntö, jonka Administrativen sad — Varna (Bulgaria) on esittänyt 30.3.2012 — Sani Treyd EOOD v. Direktor na Direktsia ”Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite

9.6.2012   
            
            
               FI
            
            
               Euroopan unionin virallinen lehti
            
            
               C 165/14
            
         Ennakkoratkaisupyyntö, jonka Administrativen sad — Varna (Bulgaria) on esittänyt 30.3.2012 — Sani Treyd EOOD v. Direktor na Direktsia ”Obzhalvane i upravlenie na izpalnenieto” — Varna pri Tsentralno Upravlenie na Natsionalnata Agentsia za Prihodite
   (Asia C-153/12)
   2012/C 165/22
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad — Varna
   
      Pääasian asianosaiset
   
   
      Kantaja: Sani Treyd EOOD
   
      Vastaaja: Direktor na Direktsia ”Obzhalvane i upravlenie na izpalnenieto” –Varna pri Tsentralno Upravlenie na Natsionalnata Agentsia za Prihodite
   
      Ennakkoratkaisukysymykset
   
   
               1)
            
            
               Onko yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (1) 62 artiklan 1 kohdassa tarkoitettua verotettavan tapahtuman käsitettä tulkittava siten, että se käsittää myös verottomia liiketoimia koskevat tapaukset, mukaan lukien liiketoimet, jotka suorittaa henkilö, jolla ei ole direktiivin III osastossa tarkoitetun verovelvollisen asemaa eikä XI osaston 1 luvun 1 jaksossa tarkoitetun veronmaksuvelvollisen asemaa?
            
         
               2)
            
            
               Ovatko direktiivin 2006/112 62 ja 63 artikla esteenä kansalliselle säännökselle, jonka mukaan verotettava tapahtuma toteutuu verottoman liiketoimen suoritushetkellä eikä sillä hetkellä, jolloin täyttyy se edellytys, että liiketoimea verotetaan?
            
         
               3)
            
            
               Onko direktiivin 2006/112 63 artikla esteenä kansalliselle säännökselle ja kansalliselle käytännölle, jonka mukaan rakennuksen osien luovutuksen verotettava tapahtuma ei toteudu sillä hetkellä, jona omistusoikeus siirtyy, vaan aiemmin, nimittäin silloin kun suoritetaan sovittu vastike, joka muodostaa verottoman liiketoimen, jonka suorittaa henkilö, jolla ei ole verovelvollisen ja veronmaksuvelvollisen asemaa?
            
         
               4)
            
            
               Onko direktiivin 2006/112 65 artikla esteenä kansalliselle säännökselle, jonka mukaan verosaatavan syntyminen kytketään maksuun, joka määritetään kokonaan tai osittain tavaroina tai palveluina?
            
         
               5)
            
            
               Ovatko direktiivin 2006/112 73 ja 80 artikla esteenä kansalliselle säännökselle, jonka mukaan silloin, kun liiketoimen vastike on määritetty kokonaan tai osittain tavaroina tai palveluina, kyseisestä liiketoimesta kannettavan veron peruste on kaikissa tapauksissa liiketoimen käypä markkina-arvo?
            
         
      (1)  EUVL L 347, s. 1.